b"\n_START_ARTICLE_\nSalvador de S\xc3\xa1 e Benevides\n_START_SECTION_\nBiografia\n_START_PARAGRAPH_\nSalvador Correia de S\xc3\xa1 neix en el si de la noble i poderosa fam\xc3\xadlia S\xc3\xa1, \xc3\xa9s besn\xc3\xa9t de Mem de S\xc3\xa1, tercer governador general de Brasil i Est\xc3\xa1cio de S\xc3\xa1, fundador de la ciutat de Rio de Janeiro. En 1625 lluita contra la invasi\xc3\xb3 holandesa de Salvador, unint-se a una flota conjunta portuguesa i espanyola de 52 vaixells que reprenen el control de l'antiga capital de Brasil. En 1637 es converteix en governador de la capitania de Rio de Janeiro._NEWLINE_En 1641 aclama Joan IV de Portugal al comen\xc3\xa7ament de la Guerra de Restauraci\xc3\xb3 portuguesa, la qual cosa li costa moltes de les possessions que tenia a Per\xc3\xba i Espanya. De retorn a Portugal, en 1643 va ser designat general de les flotes de Brasil i membre del Consell d'Ultramar. Per resoldre el problema de l'ocupaci\xc3\xb3 holandesa a \xc3\x80frica, en 1647 comanda una flota que recupera Angola i S\xc3\xa3o Tom\xc3\xa9 per a despr\xc3\xa9s ser designat governador d'Angola._NEWLINE_Des de 1658 i fins a 1662, va ser governador i capit\xc3\xa0 general de la capitania del sud de Brasil. Torna a Portugal, on roman fins a la seva mort com a membre del Consell d'Ultramar. En 1678, s'ofereix com a voluntari per comandar una expedici\xc3\xb3 a Angola per aplacar la rebel\xc2\xb7li\xc3\xb3 prop de Mombasa, per\xc3\xb2 la seva avan\xc3\xa7ada edat no li permet concretar aquesta proposta._NEWLINE_Va ser Hidalgo de la Casa Reial de Portugal, Cavaller de l'Orde de Crist i Vescomte d'Asseca (amb rang de comte)."